
PARTEA OFICIALĂ 


Noul Pontifice Roman 


In seara zilei de 2 Martie crt. pe tot roto- 
golul pământului s'a răspândit vestea îmbucu: 
rătoare, că mireasa lui Hristos, Biserica Sa 
sfântă, şi-a primit noul său mire şi turma cu: 
vântătoare alui Hristos şi-a primit noul său 
Păstor. Precum moartea gloriosului Papă Pius 
XI. a îmbrăcat în doliu nu numai întreaga Bi- 
serică catolică, ci întreaga lume, astfel şi ale- 
gerea fericită a succesorului Său la Catedra 
Sfântului Petru, a fosi primilă cu cea mai lar- 
gă bucurie, nu numai de fiii Bisericii catolice, 
ci de toate neamurile. 

Colegiul Sacru al Cardinalilor Sfintei Bise- 
rici Romane, în ziua înlâie a Conclavului, la 
cea mai mare demnitate de pe pămâni l-a 
înălțat pe FEminenta Sa Cardinalul Eugeniu 
Pacelli, Secretarul de Stat al Pontificelui de 
fericită amintire Papa Piu XI. 

Noul Pontifice Roman şi-a luat numele de 
Pius XII., alegându-şi deviza: „Opus justitiae, 
pax“ — Pacea e opera dreptăţii —, iară de 
emblema sa pontificală: Porumbul cu simbolul 
păcii, ramura de măslin. Toate sunt cele mai 
invederate indicii, că noul Pontifice doreşte să 
dea Bisericii şi întregei omeniri, ceeace îi lip- 
seşte mai mult: Pacea. 

Precum întreagă Biserica lui Hristos, cea 
dela o margine până la alta a lumii, imuri de 
laudă şi mulţumită înalţă către Domnul, pentrucă 
în scaunul Sfântului Petru, în aceste vremuri 
grele, aşezat a fost cel mai vrednic şi cel mâi 


MOL: ADOR ODO Va A: EX 


(2, 
Ft 


SP APA PR A PPP ZI PPS ZE PPP 


destoinic de a conduce corabia Bisericii, aşa 
şi noi, cari din mila Domnului şi înţelepciunea 
înaiataşilor noşiri, fericiţi suntem a fi fiii Bise- 
ricii Sfinte a lui Hristos, imnuri de laudă şi 
mărire vom cânta Domnului, pentrucă la dem- 
nitatea de locţiitor al Domnului pe pământ, ri- 
dicat a fosi cel mai distins fiu al Romei eterne, 
leagănul obârşiei şi credinţei noastre. 

Preafericitului Părinte Papa Pius XII, îi 
reînoim mărturisirea credinței sirâmoşilor noşiri, 
îi promilem neclătită alipire către Scaunul 
Sfântului Petru şi ascultarea cuvenilă Aceluia, 
pe care Domnul l-a încredinţat să-i pască oile 
şi mieluşeii. 

li cerem dela Domnul să poată aduce pace 
în Biserică, restabiiind unitatea credinlei, pace 
între popoare şi pace în sufletele tuturor. Noi, 
„sanguine et fide Romani“, şi după sânge şi 
după credință fiii Romei, îl vom venera, iubi, 
asculia şi urma ca pe Vicarul lui Hristos. 

In legătură cu acest fericit eveniment dis- 
punem următoareie : 

La Sfintele Liturghii şi la toate serviciile di- 
vine, unde se face amintirea Mitropolitului și 
Episcopului, înaintea acestora va fi aminiit: 
Preafericilul Părinte Papa Pius XII. 

In Dumineca din 12 Martie cri. când se va 
face şi încoronarea Pontificelui, la sfârşitul 
Sfintei Liturghii, în toate bisericile noastre se 
va oficia un Te Deum. 

Oradea, 4 Martie 1939. 

No. 986/1939, 


Rânduiala Te Deum-ului la sărbătorile 
Pontificelui. 


Pentru Te-Deumul ce se va oficia în 12 Martie 
crt,, cât şi pentru alte solemnităţi şi aniversări ale 
Pontificelui Roman, până ce se va stabili o rânduială 
uniformă pentru întreaga noastră Biserică, pentru 
Dieceza Noastră statorim următoarea rânduială. 

(După rugăciunea amvonului preotul rămâne înain- 
tea uşilor împărăteşti); 

Preotul: Mărire ie celui ce ne-ai arătat nouă 
lumină. 

Corul: Cântă Doxologia cea mare. 

Preotul: Indură-te spre noi, Dumnezeule, după 
mare mila Ta, rugămu-ne ie, auzi-ne şi Te îndură 
spre noi. 

Corul: Doamne, îndură-te spre noi (de 3 ori). 

Preotul: Incă ne rugăm pentru Preafericitul no- 
stru Părinte Papa Piu XII, pe care Domnul Dumnezeu 
să-l dăruiască Sfintei Sale Biserici, în pace, întreg, 
cinstit, sănătos, întru zile îndelungate, drept îndreptând 
cuvântul adevărului Său. 


| Corul: Imnul papal sau Doamne, îndură-te spre 
noi (de 3 ori). 

Preotul: Incă ne rugăm, ca să asculte Domnul 
Dumnezeu şi glasul rugăciunii noastre a păcătoşilor 
şi să se îndure spre noi. 

Corul: Doamne îndură-te spre noi (de 3 ori). 

Preotul : Domnului să ne rugăm. 

Corul: Doamne indură-te spre noi. 


Preotul: Doamne lIsuse Cristoase, Dumnezeule 
atotputernice, care cu nemărginită iubire de oameni 
ai aşezat Biserica ta sfântă, ca printr'ânsa toți să vie 
la cunoştinţa adevărului şi să se mântuiescă; care pe 
apostolul tău Petru l-ai pus cap văzut al Bisericii 
tale : adu-ți aminte cu îndurare de următorul sfântu- 
lui Petru, de Vicarul tău pe pământ, de Preafericitul 
nostru Părinte Papa Piu al Xll-lea, şi-i dăruieşte pe 
dânsul siintei tale Biserici în pace, întreg, onorat, să- 
nătos, întru zile îndelungate drept îndreptând cuvân- 
tul adevărului tău. Dă să fie fericită cârmuirea lui, 
şi sub păstorirea lui înțeleaptă să înflorească Biserica 
ta, să se întoarcă în sânul ei păgânii şi necredincioşii, 
să înceteze erezele şi desbinările bisericilor, şi să vie, 
0, să vie, Doamne, vremea aceea fericită, când va i 
o turmă şi un pâstor. Şi îi ajută lui Doamne, ca dim- 
preună cu furma încredinţată grijii lui să ajungă la 
fericirea vecinică. Că tu eşti mântuirea noastră şi ţie 
mărire înâlțăm, Tatâlui şi Fiului şi Sfântului Spirit, 
acum şi pururea şi în vecii vecilor. 

Corul: Amin. 


Oradea, 4 Martie 1939. 


Anul XV. No. 6 


No. 983/1939, 


Colecta A. G. R. U-lui şi Dumineca 
Presei. 


In coniormitate cu hotărîrea conferinței episco- 
peşti din 9 Ianuarie 1938, publicată şi în Vestitorul 
No. 13—15 din anul 1938, colecta pentru A.G.R.U 
nu se ține în ziua de 6 Decemvrie, ci se va face în 
fiecare an în Dumineca a IIl-a din Paresimi, care a fost 
declarată şi de »Dumineca Presei«. 

In aceasta Duminecă a Presei în toate bisericile 
noastre se va predica despre importanţa şi îoloasele 
presei bune şi se vor face rugăciuni pentru ca presa 
religioasă şi morală să ia şi la noi avântul necesar 
şi să îie sprijinită şi răspândită. Aceste rugăciuni se 
vor face la sfârşitul Si, Liturghii rostindu-se în genunchi 
de preot şi credincioşi, până când nu se va prescrie 
o rânduială deosebită, un Impărate ceresc, un Tatăl 
nostru şi o Născătoare. 

In aceasta Duminecă a Presei se va face propa- 
gandă şi se vor aduna abonamente pentru puţinele 
noastre publicaţiuni, cari însă pentru a se putea des- 
volta au trebuință de sprijinul moral şi material al 
Clerului şi credincioşilor. 

Tot în aceasta Duminecă se va face colecta anuală 
pentru AGRU, sub auspiciile căruia stă şi chestiunea 
Presei bune. 

Sumele adunate se vor trimite pe adresa Casei 
Centrale diecezane Oradea cu indicațiunea »pentru 
A. G. R. U«. Suma rezultată din aceasta colectă, con- 
form hotăririi conferinței episcopeşti, se va impărţi de 
către Comitetul Central, intre A. G.R.U şi Presă. 

Fiecare preot işi va ținea de a sa datorinţă ca 
Dumineca Presei să aducă cele mai bune rezultate 
atât în ce priveşte colecta, cât şi în ce priveşte 
deşteptarea în conştiinţa tuturora a datorinţei fiecărui 
fiu al Bisericii, de a activa în A.G.R.U şi de a 
sprijini Presa noastră bisericească, 

Oradea, 2 Martie 1939. 











Nu fără temeiuri, S. Sa Piu XI, într'o me-. 
morabilă audienţă, va numit „mari moşieri 
ai cuvântului“. Nici odată un așa de înalt 


| titlu de nobleţe nu s'a dat! tagmei ziariştilor. 


Şi S. Părinte nu vă putea face un tâlc mai 
strălucit, decât amintindu-vă cuvântul renu- 
mitului Alessandro Manzoni: „Cuvântul e 
stăpânul lumii. Nu trebue nicicând trădat 
adevărul şi nicicând nu trebue spus un cu- 
vânt care să poată fi o încurajare la greșală 
ori la rău“. 


Card. Pacelli, către ziariştii Franţei (10 lulie 1937). | 

Anul XV. No.:6 


Noul Cap al Bisericii: 


Papa Piu 


Evenimentul cel mai important, care dela moartea 
Papei Piu XI a ţinut incordată atenţiunea lumii în- 
tregi, s'a produs. Sacrul Colegiu al Cardinalilor, în- 
trunit în cel mai scurt Conclav pe care-l cunoaşte 
istoria de trei veacuri încoace — a durat abia 23 de 
ore — la votarea de după masă în ziua cea dintâi, 
a ales noul Cap văzut al Bisericii. Mulțimea imensă 
ce aştepta în piața S. Petru şi prin împrejurimi tra- 
diționalul tum dela Capela Sixtină, semn al rezulta- 
tului votării, nu s'a risipit după cele 2 „sfumafe“ 
negre, rezultatul negativ al votărilor, dinainte de 
masă, A aşteptat. Şi aşteptarea nu i-a fost zadar- 
nică. La orele 17.1 (ora E. C.) un uşor fum alb, 
urmat la câteva clipe de altul tot alb şi foarte des, 
vestea mulțimii că noul Papă este ales. Cu un ceas 
mai târziu, de pe loja externă a Bazilicei S. Petru, 
Cardinalul Camil! Caccia Dominioni, primul din Or- 
dinul Cardinalilor Diaconi, vestea lumii întregi marea 
bucurie. „Vă vestesc vouă bucurie mare! Avem 
Papă!: pe Eminentisimul şi Reverendisimul Domn 
Cardinal Eugeniu Pacelli, care şi-a luat numele de 
Piu al XII-lea“. Cuvintele Cardinalului Protodiacon 
au fost urmate de uralele îrenetice şi nesiârșite ale 
mulţimii, care a intonat apoi 7e Deum-ul de mulţumită. 


De îapt, la orele 17, Cardinalii întruniţi în Ca- 
pela Sixtină, făcând scrutinul au constatat şi verificat 
că fostul Secretar de Stat al Papei Piu XI, Cardinalul 
Pacelli, întruneşte 2/, din voturile tuturora. În momen- 
tul acesta, unul din Cardinalii Diaconi a deschis uşa 
Capelei, chemând înlăuntru pe Prefectul Ceremoniilor 
Papale, Mar. Carol Respighi şi pe ceilalți ceremonieri 
din Conclav. Cu ajutorul acestora s'au ars voturile şi se 
coboară baldachinele tuturor Cardinalilor, afară de a 
celui ales. Trei Cardinali, capii ordinelor, s'au apropiat 
de cel ales, iar Decanul l-a întrebat în numele între- 
gului Colegiu Sacru, dacă primeşte Pontificatul Suprem. 
Alesul a răspuns că, »nu se simte vrednic da această 
înaltă şi grea sarcină, dar se supune voinţei sfinte a 
lui Dumnezeu<. Intrebat de acelaşi Cardinal Decan, ale- 
sul a răspuns că vrea să se numească Piu al Xll-lea, 
motivând această alegere de nume. Din această clipă, 
puterea supremă în Biserica lui Cristos, a trecut în 
mâinile lui. El este temelia Bisericii. El are de acum 
puterea supremă de a învăţa: »paşte mielugeii mei, 
paşte oile mele«; El are puterea de a cârmui: »orice 
vei lega pe pământ, va îi legat şi în cer şi orice vei 
deslega pe pământ va îi deslegat şi în cer«; adevărat 
primat, nu numai de onoare ci şi de jurisdicțiune, aşa 
cum l-a vrut Cristos şi cum îl descrie Conciliul din 
Vatican, Din această clipă El este Episcopul Romei, 


VESTITORUL 31 


PARTEA NEOFICIALĂ 


al XII-lea 


Vicarul lui Isus Cristos pe pământ, urmaşul Vârhov- 
nicului Apostolilor, Supremul Cap al Bisericii Univer- 
sale, Patriarhul Apusului, Primatele Italiei, Mitropoli- 
tul Provinciei Romane şi totodată Suveranul Cetăţii 
Vaticanului, 

După aceasta Secretarul Conclavului, Ex. Sa Vin- 
cențiu Santoro îi prezentă pe o tavă calota albă pe care 
şi-o puse pe cap, apoi în timp ce Cardinalul Proto- 
diacon a mers să anunţe mulţimii alegerea, noul Papă 
trecu în Sacristia de alături, unde a îmbrăcat ciorapii 
albi, pantoiii roşii, reverenda albă cu brâul alb şi gu- 
lerul roşu de catitea tivit la margini cu hermelin, (moz- 
zetta), iar peste acesta patrafirul roşu. Reîntors în 
Capela Sixtină, a primit prescrisa obedienţă a Cardi- 
nalilor, apoi precedat de crucea papală şi însoţit de 
Cardinali, merge în aşa zisa sală a Binecuvântărilor, 
deasupra intrârii Bazilicii S, Petru, din loja externă a 
căreia, a dat cea dintâi Binecuvântare Apostolică a Sa 
Urbi et Orbi. Clopotele tuturor bisericilor din Roma 
răsunau cântând slavă lui Dumnezeu, în timp ce din 
mii şi sute de mii de piepturi se ridicau strigâte de 
Trâiască Papa! S. Părinte s'a oprit puţin privind mul- 
țimea din piaţă, apoi într'un gând a prins pe toți îiii 
Bisericii, chiar şi din cele mai îndepărtate colţuri ale 
lumii, pe cari de acum înainte mai marele Pâstorilor 
i-a încredinţat griji Sale. Cu mâini energice ia. cârma 
corabiei mistice a lui Cristos, şi de pe Colina Vatica- 
nului, unde stă de veghe, le arată drumul ce duce la 
cer ; dar mai ales ca un Părinte bun şi iubitor aşteaptă 
pe fiii ce s'au depârtat să se întoarcă la Casa Părin- 
țească, ca să se înfeptuiască cât mai în grabă dorința 
fierbinte a Inimii lui Isus: o 7Zurmă și un Păstor! 








— Incoronarea Papei. Solemna încoronare a 
Preafericitului Parinte a fost fixată pe Duminecă, 12 
Martie a. c., a treia din Paresimi, ziua în care Bise- 
rica Apuseană face şi pomenirea Sfântului Grigorie 
cel Mare Papa, care şi el a fost roman de naştere şi 
a păstorit în vremuri atât de grele Biserica Romei. 
Ceremonia încoronării va avea loc după liturghia pa- 
pală din bazilica S. Petru, nu în bazilică ca în trecut, 
ci în loja externă a S. Petru de unde a împărtăşit 
prima sa binecuvântare lirbi et Orbi. In felul acesta 
se va relua vechea tradiţie dinainte de 1870 şi vor 
putea să vadă mai mulți actul solemn al încoronării, 
întrucât în bazilică nu încap mai mult de 50—60 mii 
de persoane. Se va relua de data aceasta şi o altă 
veche tradiţie, întreruptă după 1870, anume după 
încoronare, $. Părinte va merge la Bazilica S$. loan 
din Lateran, Catedrala Romei, pentru a se înscăuna, 


întrucât Dânsul este şi Episcopul Romei. 

Cine este Noul Papă 


Preafericitul Părinte Papa Piu al Xll-lea, ales în 
Conclavul din 2 Martie a. c,, s'a născut la Roma în 
2 Martie 1876, din părinţii Filip Pacelli, Decanul Avo- 
caţilor Consistoriali şi Virginia Graziosa. Deci alegerea 
Sa de Cap al Bisericii a avut loc tocmai în ziua când 
împlinia 63 de ani de vieaţă. Hirotonit preot, e numit 
numaidecât ca practicant în Secretăria de Stat, pe 
care n'a mai părăsit-o până când a plecat din Roma. 
Când mai târziu a fost numit profesor de Drept Ca- 
nonic la Seminarul Roman din Lateran, Msgr. Petru 
Gasparri, viitorul Secretar de Stat, pe atunci Secre- 
tarul Afacerilor Externe Extraordinare, care cunoştea 
bine talentul şi aptitudinile tânărului preot, îl sfătui să 
renunțe la catedră pentru a se putea dedica cu totul 
slujbei sale. Aşa ajunse minutant, apoi Subsecretar, 
iar când Msgr. Scapinelli plecă ca Nunţiu Apostolic 
la Viena, Msgr. Pacelli îu numit Pro-Secretarul acelui 
important Dicasteriu. Nu mult după aceea Piu X îl 
numi Secretarul numitei Congregaţiuni, iar Benedict XV, 
care avu prilejul să cunoască însuşirile alese ale tâ- 
nărului Prelat încă pe când era El însuşi Substitutul 
Secretăriei de Stat l-a întărit în această slujbă. In 
acelaşi timp Msgr. Pacelli, a desvoltat, alături de Card. 
P. Gasparri, o activă şi inteligentă colaborare. la mo- 
numentala operă de codificare a Dreptului Canonic. 
In 21 Aprilie 1917, Benedict XV îl numeşte pe Msgr. 
Eugeniu Pacelli Nunţiu Apostolic la Miinchen, în locul 
rămas vacant prin ridicarea la cinstea purpurei ro- 
mane a Card, Andrei Friihwirth. Numirea aceasta a 
fost primită pretutindeni cu mare entusiasm şi sa- 
tisiacție. Papa însuşi a ţinut să-l consacre pe noul 
Arhiepiscop fit. de Sardi. Ceremonia avu loc în 13 
Mai 1917 în aceeaşi Capelă Sixtină, unde acum a fost 
înălţat la Supremul Pontificat. Câteva zile mai târziu 
Nunţiul Pacelli părăsia Roma, pentru a-şi ocupa deli- 
catul post. Cu câtă râvnă şi pricepere a ştiut să diri- 
guiască diplomaţia pontificală în vremile din urmă ale 
războiului mondial, în acel loc important, unicul de 
acest fel pe atunci în întreagă Germania, îl va spune 
istoria. Si 

In 1920 stabilindu-se raporturi normale între S. 
Scaun şi Guvernul Reichului, Msgr. Pacelli fu desti- 
nat, spre mulţumirea tuturora, să ocupe postul de 
Nunţiu la Berlin, fiind acreditat în această calitate pe 
lângă întreagă Coniederaţiunea germană, afară de Ba- 
varia, Dar nu se mută la Berlin decât în 1926. Şi aici, 
Msgr. Pacelli a ştiut să-şi câştige simpatii unanime prin 
râvna şi activitatea sa extraordinar de fecundă. De 
numele lui se leagă Concordatele cu Bavaria întâi, 
apoi acela cu Prusia încheiat în 1929, cari au fost 
reînoite 1933 cu al treilea Reich. Opere, într'adevăr 
monumentale, cari i-au Dinemeritat dela Biserică, 

Piu XI apreciind vredniciile mari ale ilustrului 
Nunţiu din Germania, în Consistorul din 16 Decem- 


vrie 1929 îl creiază Cardinal,iar în 7 Februarie 1939, 
când bătrânul Cardinal Gasparri se retrage, Card. Pa- 
celli e chemat să-i urmeze, în slujba nu uşoară de 
Secretar de Stat. După moartea Card. Gasparri, care 
după retragerea sa din fruntea Secretăriei de Stat 
rămăsese şi pe mai departe Camerar al Bisericii, Piu 
XI a vrut să încredinţeze această înaltă slujbă Cardi- 
nalului Secretar de Stat, pentru ca pe timpul vacanței 
Scaunului Apostolic acesta să nu fie nevoit a părăsi - 
Palatul Apostolic pe care Cardinalul Camerar (Camer- 
lango) trebue să-l ia în stăpânire îndată după moartea 
Papei şi să administreze în acest timp bunurile tem- 
porale ale S. Scaun. Şi Card. Eugeniu Pacelli a împli- 
nit în aceste zile, dela moartea Papei Piu XI încoace, 
strălucit această slujbă, având şi în pregătirea Con- 
clavului partea cea mai de seamă. 

În acest deceniu aproape, cât a stat în. fruntea Secre- 
tăriei de Stat, Piu Xlia încredinţat mai multe misiuni 
importante. Aşa în 1934 e trimis ca Legat Papal »a 
latere<, la Congresul Euharistic Internaţional din 
Buenos. Aires ; în 1935 în aceaşi calitate prezidează la 
Lourdes încheierea solemnă a Anului Sfânt al Răscum- 
părării; în 1936 are o mare misiune în Statele Unite 
ale Americe ; iar în 1937 el este trimisul Papei în 
Franţa, ca să binecuvinteze, în numele Siântului Pă- 
rinte Bazilica S. Tereza la Lisieux. Şi se ştie ce pri- 
mire adevărat regală i-a făcut Franţa. Tot Dânsul a 
fost reprezentantul S. Părinte la Congresul Euharistic 
dela Budapesta. De toate slujbele, credinciosul Secre- 
tar de Stat s'a achitat strălucit. Om de vastă cultură 
şi inaltă inteligenţă, orator strălucit, poliglot şi diplo- 
mat iscusit, a fost socotit ca cel mai vrednic intre 
purpurați să ocupe scaunul lui Petru. Evlavia pro- 
îundă şi sufletul său de apostol, fac ca numele pe 
care şi-l'a ales să nu fie o simplă întâmplare. Dân- 
sul, suntem siguri, — a şi spus-o de altfel — va 
continua opera de pace, care e în tradiţia multisecu- 
lară a Episcopilor Romei şi pentru care marele său 
înaintaş de î. p. şi-a jertfit şi vieaţa. De altiel acesta 
e şi programul pe care şi l'a ales: Opus institiae, 
pax: Roada dreptăţii este pacea. Lumea are nevoie de 
pace, nu de o pace oricare, ci de o pace a sufletelor, 
de pacea lui Cristos, care nu se poate avea decât 
prin dreptate. »lustitia et pax osculatae sunte. 

Incoronarea Sfântului Părinte, va avea loc în Ba- 
zilica S. Petru, Duminecă în 12 Martie a. c. La Te- 
Deum-ul ce se va oficia atunci în toate bisericile 
noastre, vom înălța rugăciuni fierbinţi către Dumne- 
zeu pentru noul Cap al Bisericii, rostind cu Psalmistul : 
„Fie Doamne mâna Ta peste bărbatul dreptei Tale 
şi peste fiul omului pe care l-ai întărit Ție“. 


Presa catolică 
este arma adevărului! 

Mesagiul Sfântului Părinte 


Vineri, în 3 Martie, a doua zi după alegere, a 
avut loc la Capela Sixtină a treia obedienţă a Cardi- 
nalilor. După prescrisa reverinţă a Sacrului Colegiu, 
S. Părinte Piu al Xll-lea, a rostit in limba latină o 
mişcătoare cuvântare, radio-diiuzată de postul de emi- 
siune al Vaticanului. Cuvântarea este un mesagiu de 
pace, adresat nu numai fiilor Bisericii Catolice, ci tu- 
turor creştinilor, omenirii întregi. Sfântul Părinte îşi 
aduce întâi aminte de marele şi neuitatul său înaintaş, 
Piu XI, alături de care a muncit cu credinţă atâţia 
“ani şi ale cărui năzuințe pentru pace le-a cunoscut 
mai bine ca oricine. Apoi îşi exprimă recunoştinţa faţă 
de Providența divină, pentru sentimentul acela negrăit 
al Paternităţii universale pe care il'a aprins în suflet 


şi mulţumeşte Sacrului Colegiu al Cardinalilor. Apoi, 
a spus, între altele: 

„Gândul Nostru se îndreaptă în acest ceas so- 
lemn spre preoțime, spre Misiunile Catolice, spre 
Acfiunea Calolică și spre toți oamenii vrednici, cari 
luplă cu credință pentru civilizația umană. Gândul 
Nosiru se îndreaptă și spre aceia cari irăiesc în 
afara Bisericii Catolice“. | 

„Tuturor fraților din merea familie omenească 
le adresăm un mesagiu de pace, aceea pace pe care 
foți trebue s'o dorească, în justiţie, caritate şi ordine“. 

Tâlcuieşte apoi înţelesul adânc al cuvântului 
»pace<, spunând că primul său mesagiu, ca Păstor 
Suprem nu putea îi altul, decât un mesagiu de pace. 




















Scrisoarea-prefaţă 
a Excelenței Sale Gabriel Hanotaux 


Precum am comunicat în numărul anterior al acestei re. 
viste, ne ținem de cinste şi datorie deosebită să revenim 
asupra ediţiei franceze a anchetei noastre. despre Bisericile 
româneşti. Dăm, deocamdată, în cele următoare frumoasa scri- 
soare prefaţă, adresată de Excelenţa Sa G Hanotaux dela Aca- 
demia franceză părintelui canonic |. Georgescu, jredactorul 
anchetei noastre. 


Paris, 1 Noemvrie 1958 


Domnule Canonic, 


Veţi binevoi a scuza pe un Francez care 
nu-şi simte nici calitatea, nici cunoştinţele, nici 
autoritatea necesară pentru a răspunde la che- 
marea Dumneavoastră. Prietenia mea, pentru 
România întreagă, e prea caldă şi respectuoasă 
decât să atingă chestiuni delicate, unde un grai 
nesocoțit ar putea jigni sufletele. 

Ingăduiţi-mă să Vă vorbesc numai ca creştin, 
şi ca istoric. 

Ca creştin, cum sunt, am fost de faţă, 
într'o împrejurare excepţională care m'a izbit 
ca un simbol: de unire ce dăinueşte cu toate 
acestea, între cele două biserici creştine din 
Răsărit şi Apus, şi ca o prețioasă dovadă 
despre primirea pe care Roma papală ar face-o 
apropierii spontane şi prieteneşti a celor două 
rituri româneşti cari, în fond, — ca şi însăși 
națiunea română — sunt totdeauna române. 

Era pe timpul ceremoniilor canonizării Joanei 
d'ârc, în basilica Sfântului Petru din Roma. 
Aveam cinstea să mă găsesc acolo în calitate 
de ambasador al Republicei franceze. 

Papa Benedict XV avea să se rostească 
judecând cauza. Şezând la altar, el ascultase 
expunerea tezelor contrare privitoare la noua 


sfântă ; şi, înconjurat de Curtea pontificală, el 
cerea sfatul celor din preajma lui. Printre sfet- 
nicii cari îl înconjurau, văzui un preot îmbră- 
cat în haine şi odăjdii răsăritene. Papa se în- 
toarse anume către el; îi grăi acest simplu 
cuvânt: Sofia, şi răsăriieanul citi Apostolul. 
Prin urmare, Biserica răsăriteană e chemată, 
îşi ridică glasul la praznice mari când verhov- 
nicul creştinităţii are să se rostească asupra 
ridicării unui suflet la cinstea altarelor. După 
ce mă dumirii, îmi fu îngăduit să încheiu că 
desbinarea nu e nici decum privită la Roma 
ca făcută pentru totdeauna şi că vechea Bise- 
rică a Răsăritului a fost totdeauna, pentru 
Roma catolică, adică universală : Sofia 7 

Acest fapt, mi se pare, e vrednic să Vă 
dea de gândit. 

Ca istoric, Vă voiu vorbi, acum, despre 
Franţa. 

Franţa a avut, vreme de veacuri, o anumită 
năzuinţă şi chiar un fel de voinţă practică să-şi 
facă un loc deosebit în Biserica cea catolică, 
cu organizaţia ei proprie, cu ritul ei deosebit, 
cu orânduelile ei, alcătuind prin toate acestea 
o „biserică naţională“: era Galicanismul. Eu 
nu vreau să fac aici procesul Galicanismului ; 
el a fost introdus şi apărat, în Franţa şi în 
fața Romei, de oameni mari şi de înalţi chi- 
riarhi: Richelieu, Bossuet, Dupanloup. In cele 
din urmă, însuşi Galicanismul a priceput că nu 
se poate despărţi de Roma; că Roma repre- 
zintă prin excelenţă unitatea în Cristos. Bise- 
rica galicană şi-a părăsit, deci, pretenţiile dela 
sinodul din Vatican de sub Piu IX, şi, din fapta 

aceasta de înaltă ascultare, a urmat un mare 
bine pentru Biserică, pentru Franţa şi pentru 
suflete. | 
Dumneavoastră ştiţi, Domnule Canonic, 
Franţa de astăzi se leapădă zi de zi de anti- 
clericalismul ei; alipirea de legea lui Cristos 
ia zilnic forme tot mai hotăriîte ; avem un cler 
minunat. Părintele de Foucauld, cardinalul Ver- 
dier, cardinalul Baudrillari au fost şi sunt anto- 
rităţi apostolice, în Franţa şi dincolo de Franţa, 

având locuri de seamă în trebile religiei şi ale 
civilizaţiei. 

Acestea au fost urmările unirii. Şi ea nu 
ne-a costat nimic, nimic decât uitarea unor 
anumite neînţelegeri pe care noi, apusenii, le 
numim bizantine. 

Binevoiţi a primi, Domnule Canonic, expre- 
sia simţimintelor mele cele mai respectuoase. 


(ss) S- for fs 











Să ne deprindem cu pocăinţe 


Noi creştinii de multe ori ne închidem urechea 
în fața unui lucru pe care Biserica ni-l cere în timpul 
acestui Post Mare în care am intrat: îndemnul la po- 
căinţă. Peste tot, trupul se împotriveşte la tot ceea 
ce vrea să-l mortifice. 

Insă trebuința pocăinţii e unul din adevărurile de 
temelie ale credinţii noastre. Lipsa ei e plătită amar 
şi aici cât mai ales în vieaţa de dincolo. De aceea 
să ne oprim puţin gândul asupra ei şi să căutăm de 
ce şi cum frebue să facem pocăință. 

De ce trebue să facem pocăință ? Fără îndoială că 
voința expresă şi porunca formală a Mântuitorului ar 
îi deajuns să ne facă pe noi să îmbrățişăm cu toată 
inima această pocăință ce ne-o porunceşte Biserica, 
Dar la această voinţă şi poruncă s: mai adaugă şi 
exemplul său. Cinstea ce o datorăm acestui Dascăl, 
nu lasă nici o indoială. 

Şi fiindcă Isus vrea ca noi să cunoaştem moti- 
vele cari pe noi ne pot îndemna la deprinderea acestei 
pocăinţe, înşirarea acestora o cred cu folos şi chiar 
trebuincioasă. i 

lată cel dintâiu motiv: în noi vedem războindu-se 
două legi opuse, una legea minții, cealaltă a trupului. 
Cea dintâiu nu poate să ne stăpânească precum se 
cuvine, decât prin mortificarea firii stricate, prin po- 
căință. Cine a cetit cartea despre »Urmarea lui Cri- 
stos«, a putut vedea lupta ce se dă între suflet şi 
trup. Nimic din toată teologia şi mistica nu e mai 
sigur dovedit ca şi această luptă, acest antagonism. 
Trupul ne îndeamnă la revoltă contra sufletului, ne 
îndeamnă să preierim ceea ce e trecător, ceea cee 
material, sensibil. Sufletul vrea să dorim ceea ce e 
veşnic, spiritual, şi de aceea ne îndeamnă să strigăm 
ca Sfântul Pavel: »Dor am să mă slobozesc din trup 
şi să îiu cu Cristos« (Filipeni 1, 23). Trupul ne face 
să nesocotim îraţii, surorile, pe aproapele nostru; su- 
îletul ne îndeamnă să iubim şi pe aproapele ca şi pe 
noi. Şi acel Apostol al Neamurilor nu ne spune oare 
că »trupul doreşte contra spiritului, iar acesta contra 
trupului« (Gal. V. 17), 

Afară de cele de cari se plânge Sf. Pavel, oare 
n'am simţit şi noi acest lucru ? De câte ori n'am ge- 


mut în această luptă. De câte ori n'am recunoscut ca 
şi Apostolul, că ingerul satanei ne aţâţă. De câte ori 
n'am Strigat cu acelaşi: »Cine mă va scăpa de acest 
trup muritor« ? 

Or, care e mijlocul, de a asigura supremaţia su- 
fletului asupra trupului? Şi Biserica pe urmele lui 
Isus ne spune: pocăinţa, adecâ reţinând trupul dela 
plâceri, supunând voinţa noastră voinţei lui Dumne- 
zeu, lipsindu-ne nu numai de ce e superîluu, ci chiar 
şi de ce e permis, fiindcă numai aşa vom ieşi birui- 
tori din această luptă. lată cel dintâiu motiv, care ne 
obligă să facem pocăință. 

Al doilea motiv, e acela că dacă în această luptă 
ne-am lăsa biruiţi de trup, pe lângă că am cădea în 
sclăvia lui, am nesocoti darul pe care Domnul ni-l dă 
fiecăruia : am păcătui. Singur Isus a putut zice: »Cine 
mă poate învinui de păcat« ? Numai EI, şi Maria 
printr'un privilegiu special, au fost fâră macula păcatu- 
lui. Dar noi cu toţii păcătuim, »şi acela care se crede 
curat de orice păcat e orb şi se înşeală« zice sfântul 
loan (VIII. 46). Câte greşeli, dacă nu mari, cel puţin 
uşoare, în rugâciunile noastre, în raporturile cu aproa- 
pele! Ori ce e păcatul? E biruința nedreaptă a tru- 
pului asupra sufletului, Noi trebue să reparăm aceea 
nedreptate. lată al doilea motiv, pentru care trebue să 
facem pocăință. 

Cum trebue să facem pocăință ? Cel ce dă va- 
loare unui lucru e gândul, intențiunea. cu care îl să- 
vârşim. Scopul e acela care influințează moralitatea 
faptelor noastre. Să ne reamintim judecata făcută de 
Isus, asupra daniei Farizeilor şi asupra celei făcute 
de sărmana văduvă în Templul din Ierusalim. Ori, 
dacă gândul curat trebue să însoțească oricare lu- 
crare de evlavie, acesta e de lipsă mai ales la po- 
căinţă. 

Trebue să facem pocăință în spiritul credinţii. 
Cum ? Toată pocăinţa creştină derivă din căderea în 
păcat şi din pata ce o lasă în noi aceea cădere. Noi 
trebue să facem pocăință ca să înăbuşim în noi con- 
cupiscenţa, fructul păcatului. In această privinţă po- 
căința creştină e un act de credinţă. Şi lucru intere- 
sant, mulţi oameni cu cât cad mai mult în această 

luptă, cu atât se lipsesc mai tare de mortificare. Priviţi 
numai în lume: cei ce au o credință aproape moartă, 
pocăința lor e ca şi inexistentă. Priviţi apoi sfinţii, 
cari au credință vie, cum pocăința lor e mare în ra- 
port cu credința şi sîinţenia lor. Un om care nu vede 
nimic rău în el, care află că în gândul şi simţurile 
lui totul e la locul său, de ce ar îace pocăință? 

In rândul al doilea să facem pocăință în unire cu 
Cristos. Credinţa e necesară spre a da o valoare 
supranaturală pocăinţei noastre. Dar ceea ce îi dă o 
valoare şi mai mare, e unirea ei cu cea a lui Cristos, 
aducându-ne aminte de ceea ce spune Siântul Pavel: 
»Acuma mă bucur pentru patimile mele pentru voi şi 
plinesc lipsa necazurilor lui Cristos în trupul meu, 
pentru trupul lui, care e biserica« (Col. 1, 24). 

Una din virtuțile pe care sufletele dornice de 
sfinţenie le iubesc mai mult e contopirea lor cu Cri:- 
stos. Totul e comun Lui şi nouâ. lată de ce Biserica 

ne pune înainte postul, ca să ne unim întru foate 
cu El, 

In urmă pocăința trebue s'o facem cu bucurie. 
Biserica înțelege aşa de bine când ne dă acest sfat, 
desigur rezimată pe învăţătura lui Isus: »lar tu când. 
postești, nu o arăta în afară, precum o fac Farizeii, 
ci unge capul tău şi fața ta o spală ca să nu te arăţi 
oamenilor că posteşti, ci Tatălui tău: şi Tatăl tău cel 
ce vede întru ascuns, va da ţie la arătare« (Mat. 6, 
17). Peste tot Dumnezeu iubeşte pe cel ce îi dă cu 
bucurie. 

Ca să primim iertarea păcatelor, ca să biruiască 
în noi sufletul, ca să vină în ființa noastră darul lui 
Dumnezeu, să ne deprindem cu pocâinţa. Razim şi 
tărie ne dă Apostolul Neamurilor care exclamă plin de 
încredere : »Eu socotesc că nu sunt vrednice patimile 
vremii de acum de mărirea, ce va să se arate întru 
noi<« (Rom, VII. 18). Păr. Nicolae Cristea 











Cum a fost rezolvit cazul de morală din anul trecut 


Intenţionat am amânat publicarea observaţiunilor 
în legătură cu rezolvirea cazului de morală dat în 
No. 5—1938 al Vestitorului, din motivul ca observă- 
rile, ce am socotit necesar să le fac şi să le public, 
să servească Preaonoraţilor coniraţi de indicare pen- 
iru cazurile viitoare şi să cunoască eventualele gre- 
şeli ce au fâcut. Ca aceste indicaţii să fie mai lain- 
demână, am aflat de bine să le comunic chiar în 
preajma publicării cazului de rezolvit pe anul în curs, 

Intâi de toate ţin să fac o constatare imbucură- 
toare. Preaonoraţii confraţi au dat atenţia cuvenită 
rezolvirii cazului. Sa vede din lucrările intrate, că au 
meditat bine chestiunea şi principiile morale referi- 
toare. Unele dintre lucrări au extensiunea unei ade- 
vârafe disertaţii, cum sunt d. p. lucrarea M. On. 
Valentin Sima (Vârşolţ), a păr. lacob Iosif (Drăgeşti) a 
On. Vasile Boroş (Sătmărel, lucrare în mare parte 
în latineşte) ş. a. Lucrările în genere, au corespuns 
aşteptărilor (cu excepţia unei minime părţi), întrucât 
principiile morale referitoare au îost expuse, expli- 
cafe, apoi aplicate, aşa cum cere natura unei rezolviri 
corecte şi întemeiate. (Numai foarte puţini s'au mul- 
țumit cu răspunsuri date în stilul Congregaţiilor Ro- 
mane : »afirmative«, negativec<), Din 180 de lucrări, în 
143 cazul e rezolvit bine. Chiar acei Preaon. Coniraţi, 
cari au rezolvit greşit cazul, au dat lucrări bune 
(unii chiar excelente, ca d. p. M. On. Teodor Mateiu— 
Beiuş, On. Traian Popa—Negru, On. N. Cristea—Săr- 
sig s. a.), numai la aplicarea unor principii au avut 
vedere proprie, pe care au încercat să o explice şi 
justifice după propria concepţie. Recunosc, că unele 
din aceste motivări (mai ales în cazurile amintite) nu 
sunt lipsite de logică, fiind fiecare lucrare omenească 
rezultată din conlucrarea alor multe, foarte multe cauze 
interne şi externe, cari nu se pot drămui nici odată 
deplin, corect şi, mai ales, uniform, 

Aşa, în cazul dat, chestiunea principală (o numesc 
aşa, fiindcă am aflat că aceasta a pasionat mai mult 
pe toţi deopotrivă) este: e dator preotul să restitu- 
ească ? 

Aceasta chestiune în concret se reduce la aceea: 


oare preotul poate fi socotit ca unul, care în mod 
pozitiv (îie şi din neglijenţă sau imprudenţă culpabilâ) 
a cauzat nerestifuirea câtre loan. Sau: preotul e cauza 
că Petru îşi descarcă conştiinţa de obligaţiunea lui 
faţă de fratele său loan? La aceasta intrebare, fără 
doar și poate, trebue să răspundem afirmativ, Deci... 
Observ că, cazurile morale sunt a se rezolvi, cum 
sunt date. In cazul de faţă: loan e pâgubit, Petru e 
liniştit în conştiinţă (chiar dacă ar îi de rea voinţă, 
n'are a face), iară preotul îşi are rolul său. Aci se 
termină cazul. Aci se dă rezolvirea. Deci nu intere- 
sează :; ce are, sau ce poată să facă preotul în viitor 
(e bine dacă s'a spus, dar nu influenţează starea lu- 
crului), oare poate îi Petru liniştit în conştiinţă (poate, 
după deslegarea preotului şi implinirea indrumărilor 
căpătate, nefiind obligaţiunea de restituire poruncă 
naturală de categoria întâie), oare încetat-a gbligaţiu- 
nea lui Petru în urma celor ce îace (fireşte că n'a 
încetat, dar rezolvirea are să se facă pentru momen- 
tul prevăzut în caz), oare poate Petru scădea din 
restituie suma, ce a dat-o ca milă (în caz nu se 
spune, oare preotul i-a impus lui Petru resfifuție către 
săraci şi cauze pii, sau milostenie caşi canon) ş. a. 
Mai multă meditare reclamă întrebarea oare pre: 
otul, care e dator cu restituţie faţă de loan, e dator 
şi faţă de Petru cu suma ce o dă acesta ca milă şi 
pentru cauze pii? ” 
Deoarect, precum am spus mai sus, în caz nu 
se precizează, oare Petru a făcut danie întreaga sumă 
cu care a păgubit pe loan, deci resfifue cauzelor pii, 
sau a făcut milă, caşi canon căpătat în mărturisire, 
din felul cum se vorbeşte în caz pare mai verosimil, 
că daniile impuse iui Petru sunt canon şi nu restitu- 
ție. Deci preotul față de Petru nu e dator cu nimica. 
Chiar dacă Petru ar fi făcut resfifuție cauzelor pii 
suma întreagă, preotul care e în obligo faţă de loan, 
nu ar îi obligaticu aceeaş sumă şi faţă de Petru, din 
motivul, că acestuia, când îl obligă să se lapede de 
un bun ce nu este al lui, nu-i face pagubă nedreaptă. 
Deci... 
Am ţinut să dau aceste lămuriri în materia unde 

s,a făcut greşeală la mai mulţi coniraţi. Spaţiul Ves- 
titorului nu îngădue să mă extind şi la altele (la toate 
mi-ar îi chiar cu neputinţă). Totuşi ca fie cine să vadă 
unde a făcut vreo greşeală, mi-am luat voie a nota 
greşelile în lucrare. Am cerut fireşte Preaven. Ordi- 
nariat, ca aceste lucrări să fie restituite. Vor gâsi 
Preaon. Confraţi aici şi un bileţel cu o sumară apre- 
ciere a lucrării. Toate acestea le-am făcut cu gândul 
să servesc cauza şi scopul ce se urmăreşte cu ase- 
menea rezolviri. Se prea spoate, că lămuririle ce le-am 
făcut în lucrări să nu mulţumească pe toţi şi să re- 
clame ulterioare explicări. Sunt gata să le îac oricui 
mi le va cere. Fireşte nu în scris, ci ocazional şi 
verbal. 

Ca încheiere amintesc în mod deosebit, în ordine 
întâmplătoare, următoarele lucrări, cari mi s'au părut. 
dintre cele 143 bune, cele mai reuşite pentru preci- 
zia, concizia şi claritatea lor. 

M. On. Dionisie Vicaş (Bănişor), Rev.-mul Aurel 
Ghilea (Zalău), M. On. Traian Mihalca (Tarcea), On. 
Aurei Iluţiu (Finiş), |. Ladan (Gruilung), P. Moşneguţ 
(Oradea), E. Paşcadi (Şoncoiuş), S. Hriţiu (Giungi), V. 
Ghergariu (Folod), P. lancic (Ludoveni), Tr. Candrea 
(Tria), E. Foişor (Stâna-de-Vale), I. Mateiu (Oradea), 
V. Munteanu (Oradea), Al. Filip (Peceiu), C. Marian 
(Rogoz), Vasile Murgu (Ghenciu), P. Chişvasi (Domă- 
neşti), |. Vetişan (Porţi), V. Mureşan (Hurezul-mic), 
M. On. A. Vlaicu (Supurul-de-jos, P. Pordea (Iaz), V. 
Boroş (Auşeu), N. Puia (Gârceiu), A. Nistor (Şilindru), 
M. Oşan (Badon), E. Pantea (Mociar). Gh. Barna 


CRONICI 

* — Misiuni. Obişnuitele deprinderi sufleteşti de 
pregătire la praznicul luminat al Invierii Domnului se 
vor ţine şi în anul asesta în biserica Catedrală, în- 
cepând cu Dumineca Floriilor seara. Ele vor avea loc 
în fiecare searâ la orele 19, şi vor îi predicate de 
Păr. Cornel Chira S. |. din Toteşii. 

— Numiri. Preav. Ordinariat a binevoit a face 
următoarele numiri: La Catedra vacantă de Morală- 
Pastorală dela Academia noastră teologică la numit 
pe On. D. Dr. Petru Suciu. din Eparhia Lugojului. 
Acelaşi a numit pe On. D. Dr. Petru ilufiu, întors de 
curând dela Roma, administrator parohial la Băiţa— 
Bihor ; iar pe On. D. Anton Cordiș, fost adm, parohial 
la Băița, l-a numit în administraţia centrală, 

— Predici. La Catedrală. In Duminecile şi săr- 
bătorile din Postul Mare vor predica: 12 Martie: On. 
D. loan Matei, profesor la Şcoala Normală; 19 Mar. 
tie: Rev.-mul D. Vasile Barbul, Directorul Cancelariei 
şi paroh | al Catedralei; 25 Martie, Bunavestire: On. 
D. loan Codreanu, vice-rectorul Seminarului; iar în 





2 Aprilie, Dumineca Floriilor: P. Cuv. Sa Jon Gâr- 


leanu, O. F. M. Conv. 
- La Biserica Seminarului în toate Duminecile şi 
sărbătorile din Post predică M. On. D. Vasile Sfan, 
protopop on. şi paroh. 


Aviz ! 
Către Fraţii preoți 
P. Mihai Sălăgeanu roagă pe M. On. D. parohi 
să binevoiască a-i înapoia cartea postală-imprimat, 
anexată la exemplarele trimise din lucrarea sa. Cân- 
Iări Bisericești, Partea, a III-a Si. Liturghie. 


Anul XV. No. 6 


SOC. AN. „STÂNA-DE-VALE“* ORADEA. 


Convocare 
D-nii acţionari ai Soc. An. »Stâna de Vale« din 
Oradea, sunt convocați prin aceasta la 


a lll-a Adunare Generală Ordinară, 


care se va ţinea în Oradea, la 27 Martie 1939, ora 17 
(5 p. m.) în biroul din Piaţa Unirii 3, cu următoarea 


Ordine de zi: 

1. Deschiderea şi Constituirea adunării generale. 

2. Raportul Consiliului de Administraţie. 

3. Raportul Comitetului de Cenzori. 

4. Stabilirea Bilanţului anului de gestiune 1938 
şi descărcarea Consiliului de Administraţie şi a Comi- 
tetului de Cenzori. 

5. Eventuale propuneri, 

Bilanţ general: Cassa numerar : 15.741, Alimente 
în magazie: 102.847, Mariă în bazar: 76.513, Medica- 
mente: 16.128, Inventar: 671.878, Oiiciul de cură: 
3.956, Capital social: 500.000, Fond pentru renoirea 
inventarului: 162.517, Conturi creditoare: 86.045, Pro- 
fit net: 138.301. . 

Contul Profit şi Pierdere: Cheltueli cu regia: 
708.131, Chirie: 300.000, Saiare: 581.166. Cassa Cer- 
cuală: 30.800, Lucrări în staţiune: 370.911, Amor: 
tizări: 35.362, Reparaţii: 187.457, Profit net: 138.501, 
Venite din taxe pension: 1.935.626, Serv. bâi, etc.: 
398.377, Bazar: 18.325. 

Consiliul de Adminisiraţie, 


SOC. AN. „VALTR A“ ORADEA. 


Convocare 
Domnii acţionari ai Soc. An. »Valtra« din Oradea, 
sunt convocați prin aceasta la 


a lil-a Adunare Generală Ordinară, 


care se va ţinea în Oradea, la 27 Martie 1939, ora 
18 (6 p. m.) în biroul din Piaţa Unirii 3, cu urmă- 
toarea 
Ordine de zi: 
1. Deschiderea şi Constituirea Adunării Generale. 
„2, Raportul Consiliului de Administraţie. 

3. Raportul Comitetului de Cenzori. 

4, Stabilirea Bilanţului anului de gestiune 1938 şi 
descărcarea Consiliului de Administraţie şi a Comite- 
tului de Cenzori. 

5. Eventuale propuneri. 

Consiliul de Administratie. 





Pentru Dumineca Presei. 
A treia Duminecă din Paresimi a fost decretată de către 


episcopatul nostru de Dumineca Presei — care anul 
acesta cade pe ziua de 12 Martie. Este cunscut tuturor 
ce rol mare joacă acest factor nou de evangheiizare. 
Prea puţine sunt publicaţiile la noi, cari să se ocupe în 
special cu Presa. O carte de genul acesta este cartea 


Pâr. Canonic |. GEORGESCU 
Presa Periodică în România 


scrisă cu ocazia Expoziţiei Internaţionale a Presei din 
Vatican. Cartea cuprinde istoricul presei la noi şi arată 
evoluţia ei. Fiind unica publicaţie de felul acesta, ea 
poate îi de mare folos Ven. Cler, pt. Dumineca Presei! 
Se poate comanda la Soc. S$. loan Gură de Aur. 


Preţul: 60 Lei. 





EEE 


Tipografia „UNIREA“ Oradea. Str. Take Ionescu Nr. 1. 


Redactor: Coriolan Tămăian 

